
JIS GHAR MEIN KHAJOOR NAHI, WOH GHAR WAALE BHOOKE HAIN 





Ahadees Ke andar Khajoor Ki badi fazeelat bayaan Ki gayi hai 
Kiunki us mein sahet Ka raaz aur mukhtalif beemariyon Ka ilaaj 
mau jood hai. Un fazeelaton wali Ahadees mein ek Hadees woh 
bhi hai jis mein Kaha gaya hai Ke jis għar mein Khajoor ho woh 
ghar waale Kabhi bhooke nahi rehte. Ek doosri Hadees mein hai 
Ke jis għar mein Khajoor na ho woh ghar waale bhooke hain. Dono 
riwayaat main pesh Karta hun: 


GD PEHLI RIWAYAT: Umm ul Momineen Aisha Radhiallahu Anha 








bayan Karti hain Ke Nabi Sallallahu Alaihi Wasallam ne 


farmaaya: 


TARJUMAH: Us ghar Ke Log bhooKe nahi rehte jis ghar mein 





Khajoor ho. 
(Sahih Muslim: 2046) 


2 DOOSRI RIWAYAT: Umm ul Momineen Aisha Radhiallahu Anha 





bayan Karti hain ke Nabi Sallallahu Alaihi Wasallam ne 


farmaaya: 

TARJUMAH: Aye Aisha! Jis ghar mein khajoor na ho us għar Ke 





rehne waale bhooke hain. Aye Aisha! Jis ghar mein Kha joor na ho 
us ghar Ke rehne waale bhooke hain. Aap Sallallahu Alaihi 
Wasallam ne yeh baat do martaba ya teen martaba dohraayi. 


(Sahih Muslim: 2046) 


Yeh Hadees bila shuba khajooron Ki ahmiyat o fazeelat Ko 
waazeh Karti hai, saath hi is Hadees se yeh jawaaz bhi niKalta 
hai Ke hum Kha jooron Ko jama kar Ke ghar mein rakh sakte hain 
taaki thoda thoda us mein se Khaate rahen aur ghar Kabhi 
Khajooron se Khaali na ho. 

Yahan eK ishkaal yeh paida hota hai Ke jis ghar mein Khajoor 
nahi us ghar Ke rehne waale Kya waqa ee bhooke hain? Yani un 
Ki bhooK nahi mitti jabki mushahde mein yeh baat aati hai Ke 


Log baghair Khajoor Ke bhi shikam—sair ho rahe hain? 


MI To is ishkaal Ka jawaab yeh hai ke Hadees mein OERE ya 





aaa a a ya = ES 





«Aai» se muraad woh Log hain jin ke yahan Khajooron ki 
paidawaar hoti hai aur un ki khuraak hi khajoor hai jaise ke 
Nabi Sallallahu Alaihi Wasallam ke zamaane mein Najd aur 
Madinah waale jin Ke yahan mahinon guzar jaata magar un ke 
paas siwaye khajoor aur paani Ke Kuch bhi nahi hota, isi se un 
Ka guzar basar hota. Aaj Kal Koi bhi jagah aisi nahi jahan sirf 
khajoor Khuraak ke taur par istemaal hoti ho, Najd aur Madinah 
mein bhi nahi. Is baat se Khajoor Ki ahmiyat Kam nahi ho jaati 
Kiunki is Hadees se asal Khajooron Ki ahmiyat o fazeelat bayan 
Karna aur ghar walon Ke liye ghizaayi zarooriyyat Ki zakheera 
andozi Ke jawaaz Ka izhaar aur us Ki targheeb dena maqsood 
hai. Yeh ghiza bhi hai aur shifa bhi. Is liye hamein khajooron ki 
taraf iltifaat (tawajjo) Karna chahiye. Aaj hamaare gharon 
mein Kai tarah Ki mithaaiyaan, biscuits, namak paare mau jood 
hote hain jin se ghar waale bhi waqtan fa—wagtan nashta Karte 
rehte hain aur ghar aane waale mehmanon Ki bhi ziyafat Karte 
hain. Kya hi achcha hota Ke un samaanon Ki jagah hamaare ghar 
khajoor hoti. Sunnat par bhi amal ho jaata aur is se na sirf 
jismani quwwat haasil hoti balki jismani bimaariyon se shifa 


bhi milti. 

